सन्त रामपाल

रामपाल (जन्म: ८ सेप्टेम्बर १९५१) एक भारतीय धार्मिक सम्प्रदायका नेता र कबीर पन्थी सन्त हुन्। 

उनी गरीब दास पन्थ सम्प्रदायका स्थानीय द्रष्टा र हिन्दु सन्त स्वामी रामदेवानन्दका शिष्य हुन्। सन् १९९४ मा स्वामी रामदेवानन्दले उनलाई आफ्नो उत्तराधिकारीको रूपमा चयन गरेका थिए, जसका कारण रामपालले जुनियर इन्जिनियरको जागिर छोडेका थिए। उनी र उनका अनुयायीहरूले सन् १९९९ मा हरियाणाको रोहतकमा सतलोक आश्रमको स्थापना गरेका थिए र झज्जर र रोहतकमा अन्य धेरै आश्रमहरू सुरु गरेका थिए।

सन् २००६ मा रामपालले आर्य समाजको केन्द्रीय पुस्तक सत्यार्थ प्रकाशका केही अंशप्रति सार्वजनिक रूपमा आपत्ति जनाएका थिए। जुलाई २००६ मा, आर्य समाजका अनुयायीहरू र रामपालका समर्थकहरूबीच सतलोक आश्रममा हिंसात्मक मुठभेड भएको थियो, जसको कारण आर्य समाजका एक अनुयायीको मृत्यु भएको थियो। रामपालमाथि मुठभेड भड्काएको आरोप लागेको थियो र हत्याको अभियोगमा पक्राउ गरिएको थियो। २१ महिना जेलमा बिताएपछि उनी सन् २००८ मा जमानतमा रिहा भएका थिए। 

तर, सन् २०१४ मा रामपाल पटक–पटक अदालतमा उपस्थित नभएपछि अवहेलनाको आरोपमा उनलाई पक्राउ गर्न आदेश दिइएको थियो। त्यसपछि प्रहरीले सतलोक आश्रममा आक्रमण गर्ने प्रयास गरेको थियो, जहाँ उनीहरूले रामपालका अनुयायीहरूसँग हिंसात्मक झडप भएको थियो। प्रहरी र उनका अनुयायीहरूबीचको गतिरोधले मिडियाकर्मीहरू सहित धेरै मानिसहरूलाई घाइते भएका थियो र एक हप्ताको लामो घेराबन्दीको क्रममा ६ जना मारिएका थिए। पछि, रामपाललाई गिरफ्तार गर्दै मुद्दा चलाउन चण्डीगढ लगिएको थियो। २० डिसेम्बर २०२२ मा उनी आरोपबाट मुक्त भएका थिए। 

रामपाललाई गलत तरिकाले बन्धक बनाउने, हत्या गर्ने, राजद्रोह गर्ने लगायतका आरोप लगाइएको थियो। सन् २०१८ मा उनी र उनका २६ जना अनुयायीलाई हत्या (अन्य अपराधका साथै) मा दोषी ठहर गरिएको थियो र सन् २०१४ को गतिरोधका क्रममा ६ जनाको मृत्यु भएको आरोपमा आजीवन कारावासको सजाय सुनाइएको थियो।

 सन्दर्भ सामग्रीहरू 

 बाह्य कडीहरू 

 आधिकारिक वेबसाइट

श्रेणी:भारतीय धार्मिक नेताहरू